2014-се йыл отчеты

Хөрмәтле Рәмил Зәкәриә улы, килгән kунаkтар, ауылдаштар !

Ташбүкән ауыл хакимиәте көндәлек үҙ эшен ауыл биләмәһе уставын, ауыл биләмәһенең ҡабул ителгән социаль-иҡтисад планын, халыҡ наказдарын үтәүгә бағышлай. Ауыл биләмәһенең төп маҡсаты булып ауылдарыбыҙҙың мәнфәғәтен, халыҡтың йәшәйеш сығанаҡтарын һаҡлау тора.

Бөгөн ауыл советының асыҡ ултырышында һеҙҙең алда үткән 2015-се йылда ауыл хакимиәте тарафынан башҡарылған эштәр хаҡында, ауыл хакимиәте исеменә әйтелгән тәҡдимдәр, һорауҙар һәм киләсәккә пландар тураһында һүҙ алып барыласаҡ.Ташбүкән ауыл биләмәһе Түбәнге Ташбүкән, Үрге Ташбүкән Һәм Ҡурғашлы ауылдарын берләштерә. Бөгөнгө көндә Түбәнге Ташбүкән ауылында башланғыс мәктәп, Ҡурғашлы ауылында медпункт, почта, клуб, мәсет, Түбәнге Ташбүкәндә ауыл хакимиәте, клуб, ике ауылда ла сауҙа нөктәләре бар. 294 йорт–хужалыҡ иҫәпләнеп, шуларҙың 285-ендә 636 кеше йәшәй. Пенсионерҙар – 134, эшкә яраҡлы – 378, 18-гә тиклемгеләр 125, вахта ысылу менән эшләүселәр – 31.

2015-се йылда 13 кеше вафат булған, 10 сабый донъяға килгән. 2014-се йылда иһә 8 кеше вафат булған, 8 сабый тыуған.

Биләмә буйынса 475 баш һыйыр малы, шул иҫәптән 164 баш һауын һыйыры, 800 баш умарта иҫәпләнһә, һарыҡ-кәзәләр һаны – 795, ҡош-ҡорт – 2135 баш.

Былтыр ауыл советының ------ ултырышы уҙғарылып, барлығы 66 һорау ҡаралды, уларҙың барыһы ла ауыл биләмәһен тәртиптә тотоу һәм халыҡтың тормош-көнкүреш шарттарын яҡшыртыуға бағышланған ине.

Үткән йыл хакимиәт белгестәре тарафынан 7 норматив юридик акт проекттары әҙерләнгән һәм тикшереүгә сығарылған, 66 ауыл советы ҡарары, 55 постановление, 26 распоряжение. Шулай уҡ 63 нотариаль эш алып барылған. Дәүләт органдарынан 191 һорау килгән һәм яуап бирелгән.

Ауыл биләмәһе хакимиәтенең эшендә төп йүнәлеш булып халыҡ мөрәжәғәттәре һәм наказдары менән эш итеү тора. Үткән 2015-се йылда 244 ғариза ҡабул ителгән, шул иҫәптән коллектив һәм 166 телдән бирелгән. Барыһы ла ҡаралды, ыңғай хәл ителде һәм ваҡытында яуап бирелде тип әйтерлек. Ғаризаларҙың төрөн анализлағанда күбеһенсә ташбүкәндәрҙең йорттарына һыу үткәреү һорауы буйынса мөрәжәғәт итеүе асыҡланды (улар 48). Шунан килә торлаҡҡа мохтаж булыусыларҙың мөрәжәғәте –10, ер һорап яҙыусылар – 12. Беҙҙең төбәктә йәштәр менән бер рәттән пенсияға сығып, тыуған төйәктәренә сит тарафтарҙан күсеп ҡайтыусылар ҙа дәртләнеп йорт һалалар, төҙөлөш өсөн ер участкалары бүлеүҙе һорап мөрәжәғәт итеүселәр байтаҡ. Беҙҙә ер күп, теләүселәрҙең барыһына ла бүләбеҙ, береһен дә кире ҡаҡмайбыҙ.

Барыһы 34 выписка бирелгән, шул иҫәптән 10 протоколдан, -20 хужалыҡ китаптарынан, шулай уҡ 588 справка бирелгән.

Йыл әйләнәһенә ЗУМО программаһына үҙгәрештәр керетелеп торҙо.

ЗУМО программаһында һәр ер участкаһының кадастр номеры, учетҡа ҡуйылған датаһы, ер категорияһы, адресы, күләме тураһында, һәр береһенең фамилияһы, исеме, тыуған көндәре, регистрацияға торған датаһы һәм башҡа мәғлүмәттәр бар.

Хәрби учетта 148 граждан тора, махсус учетта – 3, тәғәйен учетта – 7, запастағы офицер – берәү, призывниктар – 11, 2015-се йылда 3 егетебеҙ армия сафына алынды.

Ауыл тормошона килгәндә инде, биләмәлә йәшәүсе егәрлеләребеҙ тырышып мал үрсетеп, һөт-ҡаймаҡ, май, ит менән ҡаланан килеүселәрҙе, район үҙәгендә йәшәүселәрҙе һөт ризыҡтары тәьмин итәләр. Уңған хужабикәләребеҙ тураһында әйтеп үтәһебеҙ килә: Ташбүкәндән Зоя Кәримова, Рәмилә һәм Флүзә Ҡотовалар, Гөлшат Булатова, Сәриә Йәнтүрина, Роза Ибәтуллина, Ғәйшә Насирова, Рәмзиә Зөбәйҙуллина, Нәғимә Мөхәмәтйәнова, Миңнура Ишҡолова, Наилә Зәйниева, Ҡурғашлынан Фәймә Фәтҡуллина, Фәйрүзә Ғәлиәхмәтова, Люциә Фәйзуллина, Тәғзимә Әбелғатина һәм башҡалар. Нигеҙҙә үҙҙәре етештергән ауыл хужалығы продукцияһын һатып ярайһы ғына табыш алалар. Район күләмендә ”Ташбүкән, Ҡурғашлы ҡаймағы-һөтө-балы ” тигән бренд күптән билдәле инде.

Ауылдарыбыҙ оҫталарға ла бай: умартасылар, балта, бәйләм, шулай уҡ мейес сығарыу оҫталары ла бар. Түбәнге Ташбүкәндә Рәжәп Йәнтүрин, Ғәйсәр Әбелғатин, Филүс менән Фәнис Насировтар балта оҫтаһы булып танылыу алған, Ҡурғашлыла Шәмсинур Вилданова, Фазила Суфиянова ҡул эштәренә маһир булһа, Фәрғәт Ғәлин менән Марат Фәйзуллиндың оҫта мейессе тигән даны сыҡҡан. Марат иһә үҙенең бригадаһын ойоштороп, утынын әҙерләп, ағас эштәре менән була.

Ә бына Түбәнге Ташбүкән ауылынан Яҡуп Ибәтуллин, Ғәле Ҡотов, Ҡурғашлынан Хәсән Ҡотов, Мәжит Фәтҡуллин, Рәсүл Әхмәҙиев иң күп умарта тотоусылар иҫәбендә, бар ғүмерҙәрен умартасылыҡ шөғөлөнә бағышлағандар. Биләмәбеҙҙә барлығы 43 хужалыҡта 763 баш умарта аҫрайҙар. Әйтеп үтке килә, умартасылыҡ менән шөғөлләнеүселәрҙең һаны йылдан-йыл арта бара.

Шәхси эшҡыуарҙар Альфира Вәлиева, Гөлнар менән Илфат Әбелғатиндар ауыл кешеләрен аҙыҡ-түлек, кәрәкле тауарҙар менән тәьмин итеп торҙолар. Әбелғатиндар иһә Ташбүкән халҡына ла сауҙа хеҙмәте күрһәтә.

Ауыл биләмәһендә етештереү объекттары булмағанлыҡтан, халыҡ үҙ йүнен үҙе күреп йәшәргә күнеккән, эшһеҙлек мәсьәләһе тәүге урында тора. Шуға ла өс тиҫтәләп ир-егет вахта ысулы менән Себер тарафтарында эшләп йөрөй. Ситкә эшкә йөрөмәгәндәр ҙә атай-олатайҙары кәсебе – малсылыҡ, умартасылыҡ менән шөғөлләнеп, бынамын тигән итеп донъя көтә.

Ауылыбыҙ биҙәктәре – татыу ғаиләләр тураһында ла бер-ике һүҙ әйтмәксемен. Түбәнге Ташбүкәндән Шәмсиә менән Әмир Йәнтүриндар, Мәҙинә менән Зәки Кейекбаевтар, Роза менән Юлай Ибәтуллиндар, Нәғимә менән Рәмил Мәхәмәтйәновтар, Әлфиә менән Ғәйсәр Әбелғатиндар, Роза менән Ғәфүр Кәримовтар, Гөлнара менә Рауил Мөлөкөвтар, Үрге Ташбүкәндән Альбина менән Вафир Мөхәмәтшиндар, Ҡурғашлынан Фәнизә менән Хәсән Ҡотовтар, Нурия менән Файзрахман Ғәзизовтар, Рәмилә менән Хәлим Зәйниевтар, Резеда менән Ильдус Иҙрисовтарҙы һәм башҡа ғаиләләрҙе маҡтап телгә алып була.

Ҡулайлаштырыу елдәре мәктәптәребеҙгә лә ҡағылмай үтмәне. Балалар һаны әҙ булғанлыҡтан, биләмәбеҙҙә бер генә башланғыс мәктәбе ҡалды.

Ташбүкән башланғыс мәкәптәбендә барыһы 15 бала белем ала, ------ балабыҙ гимназияла уҡып йөрөй.

Биләмәлә бөгөнгө көнгә ------ күп балалы ғаилә, ------ аҙ тәьмин ителгән, тулы булмаған ------ ғаилә теркәтелгән, ------ ғаилә насар иҫәптә тора, инвалид бала тәрбиәләүсе 2 ғаилә бар. Улар менән даими рәүештә профилактик эш алып барыла.

Ауыл биләмәһендәге иң ҙур, күптән килгән проблема – Түбәнге Ташбүкән ауылында фельдшер булмауы, Ҡурғашлы пунктына капиталь ремонт талап ителеүе. Ташбүкән мәктәбендә буш ике бүлмәне медпункт итеп үҙгәртеп ҡороу мәсьәләһе хәл ителеүен ителгән, әммә фельдшер булып эшкә килергә теләүсе табылманы.

Күп йылдар инде Ҡурғашлыла медпунктта фельдшер Нурия Әһлиуллина менән санитарка Зәйтүнә Ишмөхәмәтова эшләп, ауылдаштарына һәр саҡ ярҙам күрһәтергә әҙерҙәр.

Почта бүлексәләре эшенә килгәндә, әйтергә кәрәк, Түбәнге һәм Үрге ауылдарға мобиль почта машинаһы ғына килеп киткәнлектән, матбуғат баҫмаларына яҙылыу ҙа һүлпәнәйҙе. Ҡурғашлы почта бүлексәһе етәксеһе Рәзимә Усманова нисек кенә ауыр булмаһын, ауылдаштарына матбуғат баҫмаларын үҙ ваҡытында таратырға тырыша. Ташбүкән ауылы халҡын гәзит-журналдар менән мобиль почта машинаһы тәьмин итә.

Мәҙәниәт тормошона килгәндә инде, клуб эшселәре тарафынан һәр байрамға арналған саралар үткәрелә, концерттар ойошторола. Йыл әйләнәһенә каникулдар башланыу менән балалар ҡатнашлығында конкурстар, викториналар, спорт ярыштары үткәрелеп тора. Еңеүселәргә ҡулдан килгәнсә бүләктәр, приздар тапшырабыҙ.

Үткән йыл Түбәнге Ташбүкән ауылында Ҡотовтар етәкселегендә мәсет күтәрелде.

Үткән йыл Бөйөк Еңеүҙең 70 йыллығын билдәләгән осорҙа Бөйөк Ватан һуғышында ҡатнашыусыларға арналған обелиск исемлектәр менән тулыланды. Был изге эште ауылдаштарыбыҙ Ғәйсәр Әбелғатин менән Фуат Кейекбаев ойошторҙо һәм ул эштә барлыҡ ауылдаштарыбыҙ дәррәү ҡатнашты – кем матди яҡтан, кем эш менән ярҙам итте.

Ауылдашыбыҙ Рауил Мөлөкөв ир-егеттәрҙе ойоштороп, ағас сығарып, Мәйгәшле зыяраты эргәһенә мәрхүмдәрҙе һуңғы юлға оҙатыусыларға ҡулланыр өсөн

Янғын хәүефһеҙлеген һаҡлау маҡсатында ауыл биләмәһендә бер янғын һүндереү машинаһы, бер водитель, мотопомпала ике эшсе ҡаралған. Әйтергә кәрәк, үткән йылда биләмәбеҙҙә янғын осрағы булманы. Биләмәлә янғындарҙы иҫкәртеү маҡсаты менән йыш ҡына һәр бер йорт-ҡурала профилактик әңгәмәләр үтеп торһа ла, тәү сиратта, ҡурҡыныс афәттән үҙ ғүмерен, мөлкәтен һаҡлап алып ҡалыуҙа һәр кеше үҙе хәстәрләргә тейеш. Ауылда янғын-фәлән сыҡһа, бөтә халыҡ беркетелгән янғын һүндереү инвентаре менән килеп, һүндереүҙә актив ҡатнашырға бурыслы. Биләмәбеҙҙә янғын хәүефһеҙлеген тәьмин итеү халыҡтың уңайлы йәшәйешенең иң мөһим шарты.

2015-се йылда яҙлы-көҙлө тирә-яҡ мөхитте, зыярат эстәрен таҙартыу, төҙөкләндереү, юл ситтәрендә үҫеүсе үләндәрҙе сабыу буйынса өмәләр үткәрелде, тиҫтәләгән санкцияһы булмаған сүплектәр таҙартылды.

Республикабыҙ Президенты Мөрәжәғәтнамәһендә билдәләнгәнсә, ауылдарҙы төҙөкләндереү өсөн урындағы үҙидара органдары яуап бирергә тейешлеген иҫәпкә алып, ауылдарҙы эсәр һыу менән тәьмин итеү кеүек көнүҙәк мәсьәлә өлөшләтә хәл ителде. 2014-се йылда Түбәнге Ташбүкән ауылында 3,8 километр оҙонлоҡта һыу үткәргестәр һуҙылды. Ауыл эргәһендә 25 кубометр һыу һыйҙырышлы башня урынлаштырылды, ике скважина монтажланды, һыу колонкалары, янғын һүндереү гидранттары урынлаштырылды. Һыу үткәргес һуҙыу эшен Стәрлетамаҡ ҡалаһының "ПГС” яуаплылығы сикләнгән йәмғиәте (директоры Раил Сәлихов) атҡарып сыҡты һәм 4 миллион 800 мең һум аҡса үҙләштерҙе. Төҙөлөш эштәре "БР Ғафури районы муниципаль районының социаль-иҡтисади үҫешенә булышлыҡ итеү” Хәйриә фонды аша финансланды. Йәғни был төҙөлөшкә дәүләт аҡсаһы йәлеп ителмәне.

Республика бюджетынан бүленгән аҡсаны маҡсатлы файҙаланып, ауыл урамдарына өҫтәмә 14 яҡтырҡыс ҡуйылды, Түбәнге Ташбүкән ауылы Гагарин, Ҡурғашлы ауылы Сауҡаҡош һәм Үҙәк урамдарына ҡырсын-таш түшәлде, Бөйөк Ватан һуғышында ҡатнашыусыларҙың исемлеге обелискыһы эшләнде. Барыһы проект һәм смета расходтарын иҫәпкә алып, 500 мең аҡса тотонолдо.

“Берҙәм Рәсәй” сәйәси партияһының Башҡортостан төбәк бүлексәһенең “Реаль эштәр” проектын ғәмәлгә ашырыу өсөн биләмәбеҙгә 103 мең аҡса бүленде. Ул аҡсаға Ҡурғашлы ауылында ике ҡойо төҙөкләндерҙе.

Ололар көнө

Биләмәлә көнүҙәк проблемалар ҙа етерлек. Төп проблема булған Түбәнге Ташбүкәндә фельдшер мәсьәләһен хәл итеү юлын эҙләү, ауылда һыу үткәргәндән һуң хасил булған соҡорҙарҙы ҡаплау, Ташбүкәндә Гагарин, Ҡурғашлыла Сауҡаҡуш урамдары юлдарын ремонтлау, янғын һүндереү автомашинаһы өсөн тәғәйенләнгән гараж төҙөлөшөн аҙағына еткереү – төп бурыстарыбыҙ булып ҡала. Йәй көндәре күп һанлы еңел автомашиналарҙың елдереүенән ауыл урамдарында саң болото хасил булыуына зарлана халҡыбыҙ. Киләсәктә үҙәк урамға ғына булһа ла асфальт һалыу, йәнә биләмәләге ике ауылға ла һыу үткәргестәр һуҙыу, ауылдарға газ уҙғарыу ҙа - өлгөрөп еткән мәсьәләләрҙең береһе.

Ҡыҫҡаһы, биләмәлә көнүҙәк проблемалар етерлек, һәр береһен хәл итеү юлдарын бергәләп эҙләргә һәм табырға кәрәк. Ауылым, тыуған төйәгем тағы ла матурланһын, сәскә атһын, гөрләһен тип, дөйөм эшкә ҡулдан килгәнсә өлөш индереүҙән тора ла инде ауылыбыҙ киләсәге.

Һүҙ аҙағында Ауыл хакимиәтенең таянысы, йәмғиәт эшендә актив ҡатнашыусы - депутаттарыбыҙ Хәсән Ҡотов, Ғаяз Ғәлиәхмәтов, Ғәле Ҡотовҡа, ҡатын-ҡыҙҙар советы рәйесе Роза Кәримоваға, Түбәнге Ташбүкәндән Рауил Мөлөков, Филүс Насиров, Юлай Калимуллин, Ильшат Баталовҡа, Үрге Ташбүкәндән Радик Хусаиновҡа, Ҡурғашлынан Марат Фәйзуллин, Радик Әмирханов, Альберт Суфияновтарға айырыуса ҙур рәхмәтте еткерәһе килә.

Район хакимиәте етәкселәренә, һорауыбыҙҙы ҡаҡмай, Түбәнге Ташбүкән ауылына һыу үткәргестәр һуҙыуҙа булышлыҡ итеүегеҙ өсөн ҙур рәхмәтебеҙҙе еткерәбеҙ. Дәүләт ярҙам итһә генә, йәшәйәсәк беҙҙең ауылдар.

Һүҙем тамам, иғтибарығыҙ өсөн рәхмәт.